cyanic-selkie/wikianc huggingface dataset:
பொம்முனிசமுத்திரம் வரதராஜப்பெருமாள் கோயில்
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜபெருமாள், ஸ்ரீதேவி, பூதேவி சன்னதிகள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:திருச்சிராப்பள்ளி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பழைய கெய்ரோ
பழைய கெய்ரோ (எகிப்திய அரபு: Masr el Adīma) எகிப்துத் தலைநகர் கெய்ரோவின் ஓர் பகுதியாகும். இது கெய்ரோவிற்கு முன்பாக ஃபூசுடாட் போன்ற எகிப்தின் தலைநகரங்களாக விளங்கிய நகரங்களின் எச்சங்களை உள்ளடக்கி உள்ளது. மேலும் இப்பகுதியில் கோப்திய கெய்ரோ மற்றும் அதன் பல தொன்மையான தேவாலயங்களும் உரோமானியக் கோட்டைகளின் இடிபாடுகளும் உள்ளன. தற்காலச் சுற்றுலாப் பயணிகள் இங்குள்ள கோப்திய அருங்காட்சியகம், பாபிலோன் கோட்டை, தொங்கு தேவாலயம், மற்றும் பிற கோப்திய தேவாலயங்களையும், பென் எச்ரா யூதக்கோவிலையும் அமிர் இபன் அல்-அசு மசூதியையும் காணச் செல்கின்றனர். பாபிலோன் கோட்டை என்பது உரோமானியர்கள் கட்டிய கோட்டை ஆகும்; இதனைச் சுற்றியே  எகிப்திய கிறித்துவர்களின் பல தொன்மையான தேவாலயங்கள் கட்டப்பட்டுள்ளன.
சிற்றரசர் காபிரீயல் அபீப் சக்காக்கினி பாஷா (1841–1923), சக்காக்கினி என்னுமிடத்தில் 1897இல் ஓர் அரண்மனையையும் தேவாலயத்தையும் கட்டினார். இவர் பழைய கெய்ரோவில் உரோமானிக் கத்தோலிக்க கல்லறையையும் ஏற்படுத்தினார்.
வெளி இணைப்புகள்
பகுப்பு:கெய்ரோ
சாகீர் உசேன்
சாகிர் உசேன் (Zakir Hussain,, , தெலுங்கு: జాకీర్ హుస్సైన్); 8 பெப்ரவரி 1897 - 3 மே 1969) இந்தியாவின் மூன்றாவது குடியரசுத் தலைவர் ஆவார். இவர் 1967 இல் இருந்து 1969 வரை அவர் இறக்கும் வரை அப்பதவியை வகித்தார். 1962-1967 காலத்தில் இவர் துணைக் குடியரசுத் தலைவராகவும் இருந்தார்.
இவர் கல்வித்துறையில் சிறந்த அறிஞராகவும் திறமைமிக்க நிருவாகியாகவும் விளங்கினார். ஆந்திர மாநிலத்தின் தலைநகரான ஐதராபாத்தில் 1897 பெப்ரவரி 8 ஆம் நாள் அவர் பிறந்தார். உத்தரப் பிரதேசத்திலுள்ள எடவா என்ற ஊரில் உயர்நிலைக் கல்வி கற்றார். அலிகார் முஸ்லிம் பல்கலைக் கழகத்தில் பட்டம் பெற்றார். பின் செருமானியிலுள்ள பெர்லின் பல்கலைக் கழகத்தில் பயின்று பொருளாதாரத்தில் முனைவர் பட்டம் பெற்றார்.
அலிகார் முஸ்லிம் பல்கலைக் கழகத்தில் மாணவராக இருந்தபோது, காந்தியடிகளின் தீவிர பற்றாளரானார். காந்தியடிகளின் ஆதாரக் கல்விமுறை இவரை மிகவும் கவர்ந்த்து. கல்வித்துறையில் அவர் பணியாற்றியபோது ஆதாரக் கல்விமுறையினை நாடெங்கும் பரப்ப அரும்பாடுபட்டார்.
ஜாகிர் ஹுசேன், இந்திய அரசின் உயர்நிலைக் கல்வி வாரியத்தின் தலைவராக இருந்து ,உயர்நிலைக் கல்விச் சீர்திருத்தத்திற்கான பலதிட்டங்களை வகுத்துக் கொடுத்தார். சர்வதேசக் கல்வ நிறுவனங்கள் பலவற்றுடன் தொடர்பு கொண்டிருந்தார்.யுனெஸ்கோ நிருவாக வாரியத்தின் உறுப்பினராகப் பணியாற்றினார். அவர் ஆங்கிலம் இந்தி, உருது ஆகிய மொழிகளில் சிறந்த பேச்சாளராகவும் எழுத்தாளராகவும் விளங்கினார்.இம்மூன்று மொழிகளிலும் ஆதாரக்கல்வி முறை குறித்தும் கல்வி வளர்ச்சி பற்றியும் பல நூல்கள் எழுதியுள்ளார். பிளேட்டோவின் குடியரசு என்ற நூலை உருது மொழியில் மொழிமாற்றம் செய்துள்ளார்.
வழங்கப்பட்ட விருதுகள்
கல்வித் துறையில் இவர் ஆற்றிய அருந்தொண்டினைப் பாராட்டி ,இந்திய அரசு இவருக்கு 1954 ல் பத்ம விபூஷண் எனும் விருதினை வழங்கிப் பாராட்டியது. 1963-ல் நாட்டின் மிக உயர்ந்த விருதாகிய பாரத ரத்னா விருது வழங்கிச் சிறப்பித்தது. டெல்லி, கல்கத்தா, அலகபாத், அலிகார், கெய்ரோ ஆகிய பல்கலைக் கழகங்கள் இவருக்கு இலக்கிய மேதை பட்டம் வழங்கிச் சிறப்பித்தன.
கல்வித்துறையில் எளிமையும் புதுமையும்
சாகிர் உசேன், ஜாமியா மிலியா பல்கலைக்கழகத்தின் துணைவேந்தராக இருந்தபோது, மாணவர்கள் புழுதி படிந்த ஷூக்களுடன் வகுப்புக்கு வரக் கூடாது என்று கண்டிப்பாகக் கூறி இருந்தார்.ஆனால் சிலர் அந்த ஆணையைப் புறக்கணித்தனர். ஒரு நாள் சாகிர் உசேன் கல்லூரி வாசலில் நின்று கொண்டார். உள்ளே நுழைந்த மாணவர்கள் தங்களுக்கு அன்று திட்டும் தண்டனையும் கிடைக்கப் போவது நிச்சயம் என எண்ணினார்கள்.ஆனால் முதலில் உள்ளே வந்த மாணவனிடம் அவர், உன் காலணிகள் அழுக்கடைந்துள்ளன. கொஞ்சம் காலை நீட்டு. நான் அவற்றைத் துடைக்கிறேன் என்று பாலிஷும் பிரஷ்ஷுமாக நின்றார். இதைச் சிறிதும் எதிர்பாராத மாணவர்கள் அதிர்ச்சியும் வெட்கமும் அடைந்தனர். தங்கள் துணைவேந்தரின் எளிமையையும் அக்கறையையும் பார்த்த அவர்கள் அவரிடம் மன்னிப்பு கேட்டுக் கொண்டனர். இனி தூசி படிந்த காலணிகளுடன் வகுப்புக்கு வர மாட்டோம் என்று சபதம் செய்தனர்.
மேற்கோள்கள்
பகுப்பு:இந்தியக் குடியரசுத் தலைவர்கள் பகுப்பு:1897 பிறப்புகள் பகுப்பு:1969 இறப்புகள் பகுப்பு:இந்திய முஸ்லிம்கள் பகுப்பு:இந்தியக் குடியரசுத் துணைத் தலைவர்கள் பகுப்பு:பீகார் ஆளுநர்கள் பகுப்பு:பாரத ரத்னா விருது பெற்றவர்கள் பகுப்பு:அலிகார் முஸ்லிம் பல்கலைக்கழக துணைவேந்தர்கள்
கடன் வாங்கி கல்யாணம்
கடன் வாங்கி கல்யாணம் 1958 ஆம் ஆண்டு வெளிவந்த தமிழ்த் திரைப்படமாகும். எல். வி. பிரசாத் இயக்கத்தில் வெளிவந்த இத்திரைப்படத்தில் ஜெமினி கணேசன், கே. சாரங்கபாணி மற்றும் பலரும் நடித்திருந்தனர்.
உசாத்துணை
பகுப்பு:1958 தமிழ்த் திரைப்படங்கள்‎ பகுப்பு:சாவித்திரி நடித்த திரைப்படங்கள் பகுப்பு:டி. எஸ். பாலையா நடித்த திரைப்படங்கள் பகுப்பு:ஜெமினி கணேசன் நடித்துள்ள திரைப்படங்கள்
சினைப்பருவச் சுழற்சி
முடையடித்தல்
முடையடித்தல் என்பது மாடு வளர்ப்பில் பயன்படுத்தப்படும் சொல் ஆகும். ஒரு சினைப்பருவச் சுழற்சி முடிந்த பசுக்கள் தங்கள் கன்றுகளைப் பால் குடிக்க விடாது. ஒரு குறித்த காலத்தின் அவற்றின் இனப்பெருக்க உறுப்பு வீங்கி குருதி வழியும். இந்நேரத்தில் சினைப்படும் பொருட்டு பொலிகாளையிடம் பசுவை அழைத்துச் செல்வர்.
ஏழாம் ராமேசஸ்
ஏழாம் ராமேசஸ் (Ramesses VII), பண்டைய எகிப்தின் புது எகிப்திய இராச்சியத்தை கிமு 1136 முதல் 1129 முடிய ஏழு ஆண்டுகள் மட்டுமே ஆண்ட இருபதாம் வம்சத்தின் ஆறாம் பார்வோன் ஆவார்
பார்வோன் ஆறாம் ராமேசேசின் மகனான ஏழாம் ராமேசேசின் ஆட்சிக் காலம் கிமு 1138 - 1131 முடிய என பிற தொல்லியல் அறிஞர்கள் கணித்துள்ளனர்.
ஏழாம் ராமேசேசின் கல்லறை மற்றும் ஈமச்சடங்குக்கான பொருட்களும் கருவிகள்
ஏழாம் ராமேசேஸ் இறந்த பிறகு, அவரது மம்மி மன்னர்களின் சமவெளியில் கல்லறை எண் 1-இல் புதைக்கப்பட்டது. கல்லறையில் அவரது மம்மியை, தொல்லியல் அறிஞர்களால் கண்டெடுக்க முடியவில்லை எனினும், பிற பார்வோன்களின் நான்கு கோப்பைகளில் எகிப்திய பார்வோன்களின் பெயர்கள் பொறித்திருப்பதை கண்டெடுத்தனர். மேலும் கல்லறையில் பிற பார்வோன்களின் சிதிலமடைந்த மம்மிகள் மற்றும் ஈமச்சடங்குகளுக்கான பொருட்களை கண்டெடுத்தனர்.
வெளி இணைப்புகள்
பகுப்பு:எகிப்திய மன்னர்கள் பகுப்பு:எகிப்தின் இருபதாம் வம்சம் பகுப்பு:பண்டைய எகிப்து
பிரம்மன் மாடு
பிரம்மன் மாடு அல்லது பிரம்மா மாடு ( Brahman or Brahma) எனப்படும் மாட்டினம் இந்தியாவில் இருந்து ஐக்கிய அமெரிக்கா இறக்குமதி  செய்த நாட்டு மாட்டு இனத்திலிரிந்து  இனப்பெருக்கம் செய்யப்பட்ட ஒரு மாட்டினமாகும். இந்த பிரம்மா மாடுகள் இந்திய மாட்டினங்களான கன்கரேஜ், ஓங்கோல், கிர் பசு ஆகிய மாட்டு இனங்களை கலப்பினம் செய்த‍தின் மூலம் உருவாக்கப்பட்ட மாட்டு இனம் ஆகும். பிரம்மா மாடு இறைச்சித் தேவைக்காக வளர்க்கப்படும் கால்நடைகளில் மிகவும் பிரபலமான இனங்களில் ஒன்றாக உள்ளது. இவை பரவலாக அர்ஜென்டீனா, பிரேசில், பராகுவே, ஐக்கிய அமெரிக்கா, கொலம்பியா, ஆஸ்திரேலியா போன்ற நாடுகளில் வளர்க்கப்படுகின்றது.
இனப்பெருக்கம் மற்றும் பயன்பாடு
ஐக்கிய அமெரிக்காவில் இறைச்சித் தேவைக்காக இனப்பெருக்கம் செய்யப்பட்ட முதல் மாட்டினம் பிரம்மா ஆகும். இந்த மாடு 1900 களில் நான்கு வேறுபட்ட இந்திய மாட்டினங்களான கிர், குஜராத், ஓங்கோல், கிருஷ்ணா படுக்கை மாடு ஆகியவற்றை இனக்கலப்பு செய்து உருவாக்கப்பட்டது ஆகும். இந்தியாவில் இருந்து 1854 இல் இருந்து 1926 வரை அமெரிக்காவுக்கு இறக்குமதி செய்யப்பட்ட சுமார் 266 காளைகள் மற்றும் 22 பசுக்களில்  இருந்து கரு உருவாக்கப்பட்டது.
பிரம்மம் மாடுகள் வெப்பத்தை தாங்கும் திறன்பெற்றவையாக உள்ளன. இதனால் இவை வெப்ப மண்டல பிரதேசங்களில் பரவலாக உள்ளன. இவற்றுக்கு உள்ள தடித்த தோல் உள்ளதால் பூச்சிகளிடமிருந்து தங்களை காத்துக் கொள்கின்றன. பிரம்மமா மாடுகள் பிற மாடுகளைவிட நீண்ட ஆயுட்காலத்தைக் கொண்டதாக உள்ளன. இந்த காளைகளில் 15 வயது அல்லது அதைவிட மூத்தவற்றை கன்று உற்பத்திக்கு பயன்படுத்தப்படுகின்றனர்.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
செங்கன்னூர் வட்டம்
கேரளத்தின் ஆலப்புழை மாவட்டத்தின் ஆறு வட்டங்களில் செங்கன்னூர் வட்டமும் ஒன்று. இதன் தலைமையகம் செங்கன்னூர் நகரத்தில் உள்ளது. அம்பலப்புழை, சேர்த்தலை,  கார்த்திகப்பள்ளி,  குட்டநாடு,  மாவேலிக்கரை ஆகியவை மற்ற வட்டங்கள். இந்த வட்டத்தில் 10 ஊராட்சிகள் உள்ளன.
டொனால்ட் கோர்டான்
டொனால்ட் கோர்டான்  (Donald Gordon, பிறப்பு: அக்டோபர் 3, 1990), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 2011 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டொனால்ட் கோர்டான் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 17, 2011.
பிரகிருதி
பரிணாமம் என்றால் முந்தைய நிலையிலிலிருந்து படிப்படையாக அடைகின்ற முன்னேற்றம் அல்லது வளர்ச்சி நிலை என்று பொருள். டார்வின் கூறும் பரிமாண வளர்ச்சி அல்ல; இது பேரண்டப் பரிமாணத்தைக் குறிக்கிறது. பிரகிருதி எனும் சொல்லை ஆங்கிலத்தில் புரோகிரியேட் (Procreate) என்பர். இதன் பொருள் பிரகிருதி என்பதே. அதாவது பிரசவிப்பதற்கான நிலை அல்லது படைப்பதற்கான நிலை என்பதே இதன் பொருள். பிரகிருதியே பேரண்டத் தொடக்கத்திற்கு மூல காரணம். இந்த பிரகிருதியிலிருந்து மஹத் தொடங்கி மண் ஈறாக 24 படைப்புகள் வெளிப்படுகிறது. இந்த 24 தத்துவங்களோடு புருடன் எனும் தத்துவத்தைச் சேர்த்தால் 25 தத்துவங்களாகும்.
பிரகிருதி
மூலப் பிரகிருதி அல்லது பிரதானம் எனப்படும் வெளிப்படா பேரியற்கையின் வெளிப்பட்ட தோற்றமே பிரகிருதி ஆகும். பிரதானத்திற்கு தோற்றுவாய் இல்லை. அதுவே தோற்றுவாயாக உள்ளது. இயற்கை என்பது இயல்பாக உள்ளது, இருப்பது என்று பொருள்படும். ஆகையால் பிரகிருதி இல்லாமல் இருந்து திடீரென தோன்றவில்லை. அது ஏற்கனவே இருக்கிறது. ஒரு பிரளயத்தின் போது ஒடுங்கியிருந்து மீண்டும் வெளிப்படுகிறது. இவ்வாறான மூலப்பிரகிருதி எனப்படும் இருப்பே உலகின் தோற்றத்திற்கு காரணம் எனச்சாங்கிய தத்துவம் கூறுவதால் இதனை தத்துவாதிகள் சத்காரியவாதம் என்று அழைப்பர்.
உலகின் தோற்றமும் மற்றும் ஒடுக்கமும் மாறி மாறி நிகழ்ந்து கொண்டே இருக்கிறது. ஒடுங்கியிருக்கும் பேரியற்கை மூலப்பிரகிருதி அல்லது பிரதானம் எனப்படுகிறது. அது வெளிப்படுகையில், பிரகிருதி அதாவது பிரசவிக்கை நிலையைப் பெறுகிறது. சுயம்பு அல்லது தான்தோன்றியாக உள்ள இந்தப் பிரகிருதி தான் தோற்றுவாயாக இருந்து மஹத் உள்ளிற்றவைத் தோற்றுவிக்கிறது.
முக்குணங்கள்
இந்த பிரகிருதியானது சத்துவம், ரஜஸ் மற்றும் தமஸ் எனும் முக்குணங்களின் கூட்டாகும். புருஷன் (பிரம்மம் அல்லது ஆன்மா) எனப்படும் பிரக்ஹையின் (அறிவு) சேர்க்கையால் இந்தப் பிரகிருதி சலனமடைந்து, அதன் ஆற்றல் உலகமாக உருவெடுக்கிறது. இதுவே படைப்பாகும். பிரகிருதி என்பது புருஷனின் அனுபவத்திற்கான ஒரு களமாக உள்ளது. அதேநேரத்தில் அனுபவத்திற்காக பிரகிருதியுடன் இணையும் புருஷன் (ஆன்மா), பின்னர் அந்தப் பிரகிருதியுடன் துணை கொண்டே முக்தி (விடுதலை) பெறுகிறது. சாங்கிய தத்துவத்தில் பிரகிருதி, புருஷ வாதம் என்றும்; பிரகிருதி பரிணாம வாதம் என்றும் அழைக்கப்படுகிறது. புருஷன் எனப்படும் அறிவோனையும், அதனால் அறிந்து கொள்ளப்படுகிற பேரியற்கையான பிரகிருதியையும் பற்றிக் கூறப்படுகின்ற கோட்பாடு என்பதால் பிரகிருதி புருஷ வாதம் என்று பெயர். பிரகிருதியிலிருந்து மஹத் உள்ளிட்ட 25 விஷயங்கள் பரிமாணம் அடைவதை, அதாவது மாற்றமடைந்து வெளிப்படுவதைக் கூறுவதால் பிரகிருகிதி பரிணாம வாதம் என்று இதற்கு பெயர். பரிணாமம் என்றால் முந்தைய நிலையிலிலிருந்து படிப்படையாக அடைகின்ற முன்னேற்றம் அல்லது வளர்ச்சி நிலை என்று பொருள். டார்வின் கூறும் பரிமாண வளர்ச்சி அல்ல; இது பேரண்டப் பரிமாணத்தைக் குறிக்கிறது.
சாங்கியத்தின் 25 தன்மாத்திரைகள்
சாங்கியம் கூறும் 25 தன்மாத்திரைகளில் புருடன் (அறிவுள்ள வஸ்து), பிரகிருதி (இயற்கை), மஹத், முக்குணங்கள் (3), பஞ்சபூதங்கள் (5), ஞானேந்திரியங்கள் (5), கர்மேந்திரியங்கள் (5), இவற்றுடன் மனம், புத்தி, சித்தம், அகங்காரம் ஆகிய 25  அடங்கும்.
இந்து சமயத்தில் பிரகிருதி தத்துவம்
இந்து சமயத்தில் பிரகிருதியை மாயையுடன் ஒப்பிடப்படுகிறது. இந்து சமயத்தில் புருஷ தத்துவத்தை அறிவுப் பொருளான பிரம்மத்துடனும், பிரகிருதியை பிரபஞ்சம் போன்ற இயற்கைப் பொருட்களுடன் ஒப்பிடப்படுகிறது. பகவத் கீதையின் அத்தியாயம் 14ல் பிரகிருதியின் (ஜட இயற்கை) முக்குணங்கள் குறித்து கிருஷ்ணர், அருச்சுனனுக்கு விரிவாக உபதேசித்துள்ளார்.
வெளி இணைப்புகள்
* பகுப்பு:இந்துத் தத்துவங்கள் பகுப்பு:இந்திய மெய்யியல்
இயற்கையின் இயக்கவியல்
இயற்கையின் இயக்கவியல் (Dialectics of Nature) (Dialektik der Natur) என்பது ஏங்கல்சின் 1883 ஆண்டைய முற்றுபெறாத நூலாகும். இந்நூல் இயற்கையின் இயக்கத்தைப் புரிந்துகொள்ள மார்க்சீய மெய்யியலை, குறிப்பாக, இயக்கவியல் பொருள்முதல் வாத அணுகுமுறையைப் பின்பற்றுகிறது.
வரலாறும் உள்ளடக்கமும்
ஏங்கல்சு தன் கையெழுத்துப்படியின் பெரும்பகுதியை 1872 முதல் 1882 வரையிலான காலத்தில் எழுதியுள்ளார். இது அறிவியல் தொழில்நுட்ப வளர்ச்சி சார்ந்த இடாய்ச்சு, பிரெஞ்சு, ஆங்கில மொழிகளில் உள்ள புதுமைக் குறிமானங்களின் கூட்டுக்கலவையாகும்; என்றாலும் இந்நூல் அவரது வாழ்நாளில் வெளியிடப்படவில்லை. ஏங்கல்சு இறந்த பிறகு, எடுவார்டு பர்ன்சுட்டைன் நூலின் கையெழுத்துப்படியல் [[ஆல்பெர்ட் அய்ன்சுட்டைனுக்கு அனுப்பியுள்ளார். அவர் சில கணிதவியல் குழப்பங்கள் இருந்தாலும் அகல்விரிவான பொதுமக்கள் படிப்பதற்கேற்ற நூலெனப் பரிந்துரைத்துள்ளார். பிறகு இந்தக் கைப்படியை 1925 இல் மாஸ்கோவில் உள்ள மார்க்சு-ஏங்கல்சு- இலெனின் நிறுவனம் வெளியிட்டது (a bilingual German/Russian edition).
இந்த நூலுக்கு உயிரியலாளர் ஜே. பி. எஸ். ஆல்டேன் 1939 இல் ஒரு முன்னுரை எழுதியுள்ளார். அவர் "எனவே ஏங்கல்சின் கால அறிவியல் ந்டைமுறையை அறியாதவர்களுக்கு இந்நூலைப் புரிந்துகொள்ளல் அரிதே" என தன் முன்னுரையில் குறிப்பிட்டுள்ளார். இப்போது ஆற்றல் அழியாமை எனப்படும் கோட்பாடு அப்போது தான் இயற்பியலிலும் வேதியியலிலும் உயிரியலிலும் அறிமுகமாகத் தொடங்கியிருந்தது. அக்கோட்பாடு அப்போது முழுமை வாய்ந்ததாக இல்லை என்பதோடு, முழுமையான நிலையில் பயன்படுத்தப்படவும் இல்லை. இன்று ஆற்றல் எனக் குறிப்பிடப்படும் சொல் அப்போது 'விசை', 'இயக்கம்' எனவும் விசை, இயக்கம் எனும் சொற்கள் ஆற்றல் எனவும் தடுமாற்றத்தோடே பயன்பட்டுள்ளன" என்பதையும் ஆல்டேன் சுட்டிக் காட்டியுள்ளார்.
ஏங்கல்சு காலத்தில் முழுமையில்லாததாகவும் பிழைபட்டதாகவும் இருந்த கோட்பாடுகள் இப்போது முழும்ழியாகவும் சரியாகவும் வரையறுக்கப்பட்டுள்ளன. எனவே ஏங்கல்சின் சில கட்டுரைகள் காலவரம்புடையனவாகும். " ஏங்கல்சின் விரிந்த திறனாய்வு ஆர்வம் கோட்பாடுகளை விட, அறிதிறச் சிக்கல்களைச் சுற்றியே சுழலுவதைக் கண்ணுறலாம்".
இயக்கவியலும் அதன் ஆய்வு முறையும் அளவையியல், புறநிலை அளவையியல், இருத்தலுக்கான நெறிமுறை போன்ற ஜார்ஜ் வில்கெல்ம் பிரெடரிக் எகலின் நூல்களில் இருந்து பெறப்பட்டவை. மெய்யியலாளரும் நூலாசிரியருமன எகல், கிரேக்க மெய்யியலாலராகிய எரக்கிளிட்டசிடம் இருந்து படித்தறிந்துள்ளார். எராக்கிளிட்டசு அனைத்தும் தொடர்ந்து மாறுகின்றன என்றும்l அனைத்துப் பொருள்களும் இரவு பகலாதல், ஒளி இருட்டாதல், இருத்தல்-இறத்தல் போல இரு எதிர்நிலைக் கூறகளைக் கொண்டுள்\ளதென்றும் கற்றுக்கொடுத்தார்.
இந்நூல் தூரிங்குக்கு எதிர்ப்பு எனும் ஏங்கல்சின் நூலில் இயற்கையைப் பற்றி அளித குறிப்புரைகளின் விரிவாக்கமாக உருவாகியது எனலாம். இந்நூல் தனியாக சிறுநூலாக ஏங்கல்சு வெளியிட்ட "Tகுரங்கில் இருந்து மாதன் தோன்றியதில் உழைப்பின் பாத்திரம்" என்பதையும் உள்ளடக்குகிறது. கையும் மூளையும் இணைந்தே வளர்ந்தன என விவாதிக்கிறார். இந்த எண்னக்கரு அல்லது ஏடல்(எடுகோள்) பின்னர் தொல்லுயிரி புதைபடிவ எச்சக் கண்டுபிடிப்புகளால் நிறுவப்பட்டுள்ளது (காண்க ஆதிரலோபித்திக்கசு அஃபாரென்சிசு, இருகால்நடை நடத்தை).
பொதுவாக, நூலின் உள்ளடக்கம் பின்வரும் "உயிரியல்" பிரிவில் அமைவதைப் போல முழுநூலுமே துண்டு துண்டான எளிய குறிப்புகள் வடிவிலேயே அமைகிறது.
வெளி இணைப்புகள்
பகுப்பு:1883 புத்தகங்கள் பகுப்பு:பொதுவுடைமை நூல்கள் பகுப்பு:மார்க்சீய நூல்கள் பகுப்பு:பிரெடரிக் ஏங்கல்சின் நூல்கள்
குடும்ப கௌரவம்
பகுப்பு:1958 தமிழ்த் திரைப்படங்கள்‎ பகுப்பு:ஜெமினி கணேசன் நடித்துள்ள திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
ஹெர்பர்ட் கோர்டான்
ஹெர்பர்ட் கோர்டான்  (Herbert Gordon , பிறப்பு: செப்டம்பர் 13, 1898, இறப்பு: அக்டோபர் 17 1965),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1923-1924 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஹெர்பர்ட் கோர்டான் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 17, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1898 பிறப்புகள் பகுப்பு:1965 இறப்புகள்
ரோசு தீவு (அந்தமான்)
ரோசு தீவு (Rose Island,) சில நேரங்களில் சிறிய நீல் தீவு என்று அழைக்கப்படுகிறது. அந்தமான் தீவுகளில் மக்கள் வசிக்காத தீவுகளில் இதுவும் ஒன்றாகும். இது இந்திய ஒன்றிய பகுதியான அந்தமான் நிக்கோபார் தீவுகளின் ஓர்பகுதியான தெற்கு அந்தமான் மாவட்டத்தைச் சார்ந்த நிர்வாக பகுதியாக உள்ளது
இத்தீவு போர்ட் பிளேரின் வடகிழக்கில் 40 கிலோ மீட்டர் தொலைவில் அமைந்துள்ளது.
சொற்பிறப்பியல்
இத்தீவிற்கு முன்னாள் ஃபீல்ட் மார்ஷல் ஹக் ரோஸின் பெயரிடப்பட்டுள்ளது.
வரலாறு
இத்தீவின் மலையடிவாரத்தில் கலங்கரை விளக்கம் ஒன்று அமைந்துள்ளது. இக் கலங்கரை விளக்கத்தின் கோபுரத்தை அடைய 70 படிகள் உள்ளன. கலங்கரை விளக்கம் கவனிக்கப்படாத அமைப்பாக உள்ளது. பராமரிப்பு ஊழியர்களுக்கு நீர்த்தேக்க தொட்டி மற்றும் ஓய்வு அறை உள்ளது. ஒளியில் சுழலும் டிஏ (கரைந்த அசிட்டிலீன் ) எரிவாயு பர்னர் மற்றும் எரிவாயு மோட்டார் கொண்ட பாதரச தொட்டியில், மூன்றாம் வரிசை சுழலும் பார்வை அமைப்பு உள்ளது. இவை அனைத்தும் எம்/எஸ் பிபிடி, பாரிஸ் நிறுவனத்தினால் வழங்கப்பட்டவை. சிஐ கோபுரத்தின் மேல் விளக்கு அமைப்பு நிறுவப்பட்டுள்ளது. இந்த கலங்கரை விளக்கம் 1969ஆம் ஆண்டு ஏப்ரல் 14ஆம் நாளில் இயக்கப்பட்டது. சுழற்சி முறையில் அடிக்கடி ஏற்பட்ட தோல்விகள் காரணமாக, சுழலும் ஒளியியல் அமைப்பு அகற்றப்பட்டு, 500 mm  வெட்டுகளுடன் மெருகூட்டப்பட்ட ஒளி அமைப்பு 1978ல் நிறுவப்பட்டது. டிஏ வாயுடன் கூடிய பர்னர் டிஏ கேஸ் ஃப்ளாஷரால் சூரிய வால்வுடன் மாற்றப்பட்டது. இதனால் டிஏ வாயுவின் நுகர்வு குறைந்தது, இனால் ஒளியின் அடர்வும் குறைந்தது.
நிலவியல்
இந்த தீவு ரிச்சியின் தீவுக்கூட்டத்தினைச் சார்ந்தது. இது 4 கிலோ மீட்டர் தொலைவில் நீல் தீவின் தெற்கே அமைந்துள்ளது. இது இப்பகுதியில் 'சோட்டா' நீல் ('சிறிய நகம்') என்று அழைக்கப்படுகிறது.
நிர்வாகம்
அரசியல் ரீதியாக, ரோசு தீவு போர்ட் பிளேர் வட்டத்தின் கீழ் உள்ள நிர்வாகப் பகுதியாகும்.
புள்ளிவிவரங்கள்
இத்தீவில் மக்கள் எவரும் வசிக்கவில்லை.
குறிப்புகள்
பகுப்பு:Coordinates on Wikidata பகுப்பு:அந்தமான் நிக்கோபார் தீவுகள்
பண்ணப்பட்டி வீரமலை கன்னிமார் கோயில்
பண்ணப்பட்டி வீரமலை கன்னிமார் கோயில் தமிழ்நாட்டில் கரூர் மாவட்டம், பண்ணப்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரேடான் இருபுளோரைடு
ரேடான் டைபுளோரைடு (Radon difluoride) என்பது RnF2 என்ற மூலக்கூறு வாய்பாடு கொண்ட ரேடானின் ஒரு சேர்மமாகும். பண்புகளால் இது ஒரு மந்தவாயு வகைச் சேர்மம் ஆகும். ரேடான் புளோரின் வாயுவுடன் நேரடியாக வினைபுரிந்து திடநிலை சேர்மமாக மாறும் தன்மையைக் கொண்டுள்ளது. தெளிவற்ற விகிதாசாரத்துடன் பகுதிப்பொருட்களைக் கொண்டுள்ள இச்சேர்மத்தை ஆவியாக்க முயற்சித்தால் உருக்குலைந்து சிதைவடைகிறது. மந்தவாயுக்களின் பிற இருமூலக்கூறுச் சேர்மங்களைப் போல இல்லாமல் இது ஒரு அயனிச்சேர்மமாக இருக்கலாம் என்று வேதிக்கணக்கீட்டு ஆய்வு முடிவுகள் தெரிவிக்கின்றன. ரேடான் ஒரு கதிரியக்கத் தனிமம் என்பதால் இச்சேர்மத்தின் பயன்பாடு மிகக்குறைவாகவே உள்ளது. மிக நீண்ட ஆயுட்காலம் கொண்டதாக கருதப்படும் ரேடான்–222 தனிமத்தின் அரை ஆயுட்காலம் 3.82 நாள்கள் ஆகும்.
கிளார் ஊராட்சி
கிளார் (Kilar), தமிழ்நாட்டின், காஞ்சிபுரம் மாவட்டத்தில் உள்ள காஞ்சிபுரம் வட்டத்துக்கு உட்பட்ட ஓர் கிராமமாகும். இக்கிராமம் காஞ்சிபுரம் மக்களவைத் தொகுதிக்கும், காஞ்சிபுரம் சட்டமன்றத் தொகுதிக்கும் உட்பட்டதாகும்.
மக்கட் தொகை
2011 ஆண்டு மக்கள்தொகை கணக்கெடுப்பின் படி, கிளார் கிராமத்தின் மொத்த மக்கள்தொகை 1472 மற்றும் 349 வீடுகள் உள்ளன. இதில் 740 ஆண்கள் மற்றும் 732 பெண்கள் ஆகும்.
மேற்கோள்கள்
பகுப்பு:காஞ்சிபுரம் மாவட்ட ஊராட்சிகள்
தமிழ் மணி
இந்த மணி 13 செ.மீ உயரமும் 9 செ.மீ அகலமும் உடையது. அதைச் சுற்றிலும் பழங்காலத் தமிழ் எழுத்துகள் பொறிக்கப்பட்டுள்ளன. அதில் முகைய்யதீன் பக்சு உடைய கப்பல் மணி எனும் எழுத்துக்கள் பொறிக்கப்பட்டுள்ளன. இந்த எழுத்துகள் நவீன எழுத்துக்களிலிருந்து வெகுவாக வித்தியாசப்படவில்லை. மணி 500 ஆண்டுகள் பழமையானதாக இருக்கக்கூடும் எனக் கணிக்கப்படுகிறது. இதன் கண்டுபிடிப்பு, அக்காலத்தில் நியூசிலாந்துக்கு தமிழர்களின் கப்பல்களின் வருகையை எடுத்துக்காட்டுகிறது. மேலும் மாவோரியர்களுக்கும் தமிழர்களுக்கும் இடையில் வணிகத் தொடர்பு இருந்தது என்பதற்கு இது சான்றாக அமையலாம் என இந்தியவியலாளர் இராமச்சந்திர தீட்சிதர் தெரிவிக்கிறார். திருக்கோணமலையில் இருந்து கடலோடிகள் வன்னிக்கும் தென்கிழக்காசியாவுக்கும் இடையே வணிகத் தொடர்பு மேற்கொண்டிருந்த காலத்தில், இந்தியர்களுடனான தொடர்பினால், போர்த்துக்கீசியக் கப்பல் மூலம் இம்மணி நியூசிலாந்தை எட்டியிருக்கலாம் எனவும் கருதப்படுகிறது. அத்துடன், பல இந்தியக் கப்பல்கள் இக்காலப்பகுதியில் ஐரோப்பியர்களினால் கைப்பற்றப்பட்டன. இதனால் மூழ்கிய கப்பல் ஒன்றின் சிதைவுகள் நியூசிலாந்தில் கரையொதுங்கியிருக்கலாம் எனவும் கருதப்படுகிறது.
இப்போது இந்த மணி நியூசிலாந்தில் உள்ள ரே பாபா தேசிய அருங்காட்சியகத்தில் பாதுகாக்கப்பட்டு வருகிறது.
வெளி இணைப்புகள்
பகுப்பு:நியூசிலாந்தின் வரலாறு பகுப்பு:தமிழ் வரலாறு பகுப்பு:தமிழ் கல்வெட்டுக்கள் பகுப்பு:தமிழர் தொல்லியல் பகுப்பு:மணிகள்
கலைப்பூங்கா (இதழ்)
கலைப்பூங்கா இலங்கை சாகித்திய மண்டலத்தினால் 1960களில் வெளியிடப்பட்ட இதழாகும். இவ்விதழ் ஆண்டுக்கு இருமுறை வெளிவருமென அறிவிக்கப்பட்டிருந்தது. முதல் இதழ் 1963 சித்திரையில் வெளிவந்தது.
உள்ளடக்கம்
80 பக்கங்களில் வெளிவந்த இவ்விதழில் பல்துறை சார்ந்த இலக்கியத் தகவல்கள், இலக்கிய ஆய்வுக் கட்டுரைகள் போன்றன உள்வாங்கப்பட்டிருந்தன.
பகுப்பு:ஈழத்து சஞ்சிகைகள் பகுப்பு:1960 களில் வெளிவந்த தமிழ் இதழ்கள்
வற்றுப்பெருக்கு ஆற்றல்
வற்றுப்பெருக்கு ஆற்றல் ஒரு வகை நீர் ஆற்றல் ஆகும். மின் அல்லது வேறு பயனுள்ள ஆற்றலாக மாற்றப்பட்ட வற்றுப்பெருக்கிலுள்ள ஆற்றல் வற்றுப்பெருக்கு ஆற்றல் எனப்படுகிறது.
தற்சமயம் கூடுதலாக பயன்பாட்டில் இல்லாவிட்டாலும் எதிர்காலத்தில் இதன் உற்பத்தி கூடலாம். காற்று ஆற்றல், ஞாயிறு ஆற்றல் என்பவற்றை விட வற்றுப்பெறுக்கு ஆற்றல் முன்னறிவிக்கப்படக்கூடியது. பண்டைய உரோம் காலத்திலிருந்தே வற்றுப்பெருக்கு ஆற்றல் பயன்படுத்தப் பட்டுள்ளமைக்கு சான்றுகள் உள்ளன.
மேற்கோள்கள்
பகுப்பு:ஆற்றல்
Tidal power
பொய்யாமணி சிதம்பரேஸ்வரர் கோயில்
பொய்யாமணி சிதம்பரேஸ்வரர் கோயில் தமிழ்நாட்டில் கரூர் மாவட்டம், பொய்யாமணி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் நான்கு காலப் பூசைகள் நடக்கின்றன.
தீவனி மாடு
தீவனி மாடு (Deoni (கன்னடம்:ದೇವನಿ/மராத்தி:देवनि) என்பது இந்தியாவைச் சேர்ந்த ஒரு மாட்டினமாகும். இவை கர்நாடக மாநிலத்தின் பிதர் மாவட்டத்தின் பசவகல்யான், பிதார் வட்டங்கள் மற்றும் அதை ஒட்டி மகாராஷ்டிரா மாநிலத்தின் லாத்தூர் மாவட்டத்தின் பால்கி வட்டம் ஆகிய பகுதியை பூர்வீகமாக‍க் கொண்டவை.
இந்த மாடுகள் நல்ல பால் தருவனவாகவும்  உழைப்புத் திறனைக் கொண்டனவாகவும் உள்ளன. இவற்றை இந்த இரண்டு தேவைகளுக்காகவும் இந்தியாவில் வளர்க்கின்றனர். இந்த மாடுகள் முன்னாள் ஐதராபாத் மாநிலத்தில் இருந்து பிரிந்த பகுதிகளான தெலுங்கானா மாநிலம் மற்றும் அதன் அண்டை மாநிலங்களான கர்நாடகம் மற்றும் மகாராஷ்டிரா போன்ற மாநிலங்களின் அண்டை மாவட்டங்களில் மிகவும் பிரபலமாக உள்ளது. இந்த மாடுகளை பால் தேவைக்காக ஹால்ஸ்டீன் மற்றும் ஜெர்சி மாடுகளுடன் கலப்பு செய்யப்படுகின்றன.
விளக்கம்
இந்த மாடுகளின் தோல் புள்ளிகளுடன் கூடிய கருப்பு அல்லது வெள்ளை நிறத்துடன் காணப்படும். இவை முதல் கன்றை ஈனும் வயது 894-1540 நாட்களாக (சராசரியாக 940 நாட்கள்) இருக்கும் கன்று ஈனும் இடைவெளி 447 நாட்களாக இருக்கும்.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
பொதுச் சட்டம்
பொதுச் சட்ட நீதிமன்றங்களில் முந்தைய வழக்குகளில் எடுக்கப்பட்ட தீர்ப்புகள் கவனிக்கப்படுகின்றன. இதே போன்ற ஒரு சிக்கலுக்கானத் தீர்வு முன்பே வழங்கப்பட்டிருந்தால் அதே தீர்வை பின்பற்றுவது நீதிமன்றத்திற்கு கட்டாயமாகிறது. இருப்பினும் தற்போதைய பிணக்கு முந்தைய வழக்குகளிலிருந்து குறிப்பிடத்தக்க அளவில் வேறுபட்டிருப்பதாக நீதிமன்றம் கருதுமேயானால் (சட்ட வழக்காடலில் முதல் தாக்கம்) நீதிபதிகளுக்கு முன்காட்டியை நிறுவவும் பொதுச் சட்டம் இயற்றவும் ஆதிகாரமும் கடமையும் உண்டு. இதன்பிறகு இந்த தீர்ப்பு முன்காட்டியாக எதிர்கால நீதிமன்றங்களைக் கட்டுப்படுத்தும்.
பின்னணி
பொதுச் சட்டம் ஐக்கிய இராச்சியம் மற்றும் அதன் குடியேற்றங்களாக இருந்த நாடுகளில், ஐக்கிய அமெரிக்கா உட்பட, கடைபிடிக்கப்படுகிறது. வேறு பல நாடுகள் குடியியல் சட்டம் எனப்படும் சட்டமன்றங்களால் ஆக்கப்பட்ட சட்டங்களே செல்லுபடியாகும் முறைமையை பின்பற்றுகின்றன. பொதுச் சட்ட நாடுகளில் குடியியல் சட்ட நாடுகளில் இருப்பதை விட நீதிமன்றங்களுக்கு கூடுதலாக அதிகாரம் கொண்டுள்ளன
இங்கிலாந்தில் நீதிமன்றங்கள் முடிவுகள் எடுக்க மரபு, வழக்கம் மற்றும் முன்காட்டு இவற்றின் துணையை நாடியதிலிருந்து பொதுச்சட்டம் உருவாகத் துவங்கியது. முன்காட்டு என்பது கடந்தகாலத்தில் வேறொரு நீதிமன்றம் எடுத்த முடிவாகும். முந்தைய நீதிமன்றங்களின் தீர்ப்புகளிலிருந்து மக்களுக்கு வியப்பளிக்காத, அதே நேரம் மற்ற சட்டங்களுக்குட்பட்ட, தீர்ப்பை அடைய பொதுச் சட்ட நீதிமன்றங்கள் முயலுகின்றன.
பொதுச் சட்ட நாடுகளில் வழக்கறிஞர்களும் நீதிபதிகளும் சட்டம் என்ன என்பதுடன் பிற நீதிமன்றங்கள் என்ன கூறியுள்ளன என்றும் ஆராய்கிறார்கள். ஒரு நீதிமன்றம் ஒரு வழக்கை முடிவு செய்கையில் தனது தீர்ப்பை வழங்குகிறது அல்லது சட்டம் குறித்தக் கருத்தை பதிகிறது. இந்தத் தீர்ப்பு அல்லது சட்டக்கருத்து அந்த நீதிமன்றம் எவ்வாறு தனது முடிவை எட்டியது என்பதை விளக்குகிறது. இந்த விளக்கமும் கருத்துமே பிற நீதிமன்றங்களுக்கு இதேபோன்ற வழக்குகளைத் தீர்மானிக்க வழிகாட்டுதலாக அமைகிறது. இந்த வழக்கு ஒரு முன்காட்டியை நிறுவுகிறது. முறையீட்டு நீதிமன்றங்களின் தீர்ப்புகள் வழக்கமாக கீழ் நீதிமன்றங்கள் இதேபோன்ற அல்லது ஒருமித்த ஒரு வழக்கை எவ்வாறு தீர்மானிக்க வேண்டும் என்பதை கூறுகின்றன. இந்த முன்காட்டுகள் கட்டாயமானவையாக கருதப்படுகின்றன. வழக்கின் தரவுகள் வேறுபட்டிருந்தாலும் இந்த முன்காட்டின் அலசல் வற்புறுத்தலாக கருதப்படுகிறது.
பொதுச் சட்ட நாடுகளில் முன்காட்டு பின்பற்றப்பட்டாலும் சட்டமன்றமாக்கிய சட்டம் முன்னுரிமை கொள்கிறது. ஒரு வழக்கில் இவை இரண்டும் வேறுபட்டால் நீதிமன்றங்கள் வழக்கமாக சட்டமன்ற சட்டத்தினையே பின்பற்றும்.
ஸ்காட்லாந்து
ஸ்காட்லாந்து நாட்டில் பெரும்பாலும் சிவில் சட்டத்தை அடிப்படையாகவே கொண்டே அமைக்கப்பட்டிருக்கிறது.1707 ல் இங்கிலாந்து ஒன்றியத்துடன் ஏற்படுத்தப்பட்ட ஒரு நீண்ட கால உடன்படிக்கை மூலம் சட்டவரையரை மூலம் ஏற்படுத்தப்பட்டது.இது இயற்கை நீதி மற்றும் நேர்மை கொள்கைகளை நியாயப்படுத்தி சட்டங்கள் உருவாக்கப்பட்டது.இந்த பன்மைவாத சட்ட அமைப்புகள் கியூபெக், லூசியானா மற்றும் தென் ஆப்ரிக்கா ஆகிய நாடுகளில் இயங்குகின்றன.
நியூயார்க் (1600)
இம்மாகாணத்தில் டச்சு காலனித்துவ நாட்களில் ஏற்படுத்தப்பட்ட சட்டங்களை அடிப்படையாக கொண்டது.அதற்கு அடுத்து இங்கிலாந் காலனி ஆதிக்கத்தின் போது எடுத்துக்கொள்ளப்பட்ட சட்டங்களையும் ஒன்றிணைத்து பொதுவாக உருவாக்கப்பட்டது.
லூசியானா
இப்பகுதியில் முதலில் ரோமானிய சட்டங்களை அடிப்படையாக சட்டங்கள் நடைமுறையில் இருந்தது.அதன் பின்னர் பிரெஞ்சு குடியேற்றங்களால் 1804 1804 ல் லூசியானா கைப்பற்றபட்ட பின்னர் நெப்போலிய சட்டங்களை அடிப்படையாக கொண்டது.இங்கு பெண்களுக்கான அதிகாரம் மற்றும் உரிமைகள் அதிகமாக கொடுக்கப்பட்டன
கலிபோர்னியா (1850)
கலிபோர்னியாவில் அமெரிக்க மாநில பொது சட்டத்தின் அடிப்படையிலான அமைப்பை கொண்டிருக்கிறது.19 ஆவது நூற்றாண்டின் ஆரம்பத்தில் இசுபானிய சட்டப்படி அமைந்திருந்தாலும் அதன் பின்னர் பொதுவான அமெரிக்க சட்டத்தின் படி மாற்றப்பட்டது
இந்தியா (19 ஆம் நூற்றாண்டு மற்றும் 1948)
இந்திய அரசியலமைப்பு 395 கட்டுரைகள், 12 அட்டவணை , பல திருத்தங்களை மற்றும் 117.369 வார்த்தைகள் கொண்டஒரு நாட்டின் மிக நீளமான எழுதப்பட்ட அரசியலமைப்பாக உள்ளது. இந்திய சட்டம் பெரும்பாலும் பிரிட்டிஷ் காலனித்துவ ஆங்கில பொது சட்டதை அடிப்படையாக கொண்டது. 1857 இல் ஏற்பட்ட கலகத்திற்கு அடுத்து இது இயற்றப்பட்டது.அதன் பின்னர் சுதந்திரத்திற்கு பின்னர் நாட்டின் மக்களுக்கு ஏற்ப மாற்றியமைக்கப்பட்டது.இது ஒவ்வொரு மாநிலத்திற்கும் ஒவ்வொரு சமயத்திற்கும் ஏற்ப மறு படுகின்றது.எனினும் கோவாவில் மட்டும் அனைத்து சமயத்தினருக்கும் பொதுவான உரிமைகளை கொண்டுள்ளது.
வெளி இணைப்புகள்
பகுப்பு:சட்ட முறைமைகள்
அரை-சமச்சீர் கோட்டுரு
ஒரு கோட்டுருவில்:
பண்புகள்
அரைச்-சமச்சீர் கோட்டுரு ஒரு இருகூறு கோட்டுருவாக இருக்கும். அந்த இருகூறுகளின் முனை கணங்கள் ஒவ்வொன்றின் மீதும் அரைச்-சமச்சீர் கோட்டுருவின் தன்னுருவாக்கக் குலமானது கடப்புப்பண்புடன் செயற்படும்.
எடுத்துக்காட்டாக, படத்திலுள்ள போல்க்மன் கோட்டுருவில் பச்சை முனைகள் சிவப்பு முனைகளுடன் எந்தவொரு தன்னுருவாக்கத்தாலும் கோர்க்கப்பட முடியாது. ஆனால் ஒரே நிறத்திலமைந்த ஒவ்வொரு இரு முனைகளும் ஒன்று மற்றதுடன் சமச்சீராக உள்ளது.
வரலாறு
முதன்முதலாக இ. டௌபேர் என்பவரால் அரைச்-சமச்சீர் கோட்டுருக்கள் குறித்து ஆய்வு செய்யப்பட்டது. பின்னர் 1967 இல் ஜோன் போல்க்மன் என்ற அமெரிக்கக் கணிதவியலாளர் தனது ஆய்வறிக்கையில் மிகச்சிறிய அரைச்-சமச்சீர் கோட்டுரு குறித்த தகவலை இணைத்திருந்தார். 20 முனைகள் கொண்ட அந்த கோட்டுரு தற்போது "போல்க்மன் கோட்டுரு" என அழைக்கப்படுகிறது அரை சமச்சீர் என்ற பெயர் 1978 இல் மிக்கைல் கிலின் (Klin) என்பாரால் பயன்படுத்தப்பட்டது.
வெளியிணைப்புகள்
பகுப்பு:கோட்டுருவியல்
எஸ். ஆர். எம். பழநியப்பன்
எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரிதும் சிறுகதைகள், இலக்கிய நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. தமிழ் நேசன் (சிறுகதை) பவுன் பரிசுத் திட்டத்தின் நீதிபதியாகப் பணியாற்றினார். தற்போது ஆன்மீகத்தில் ஈடுபாடுகொண்டு ஆன்மீகக் கட்டுரைகளும் நூல்களுமே எழுதி வருகிறார்; ஆன்மீக வகுப்புகளும் நடத்தி வருகிறார்.
உசாத்துணை
பகுப்பு:மலேசியத் தமிழ் எழுத்தாளர்கள்
சிரிய உள்நாட்டுப் போர்
right|thumb|300px|22 மார்ச் அன்றைய நிலவரப்படி
சிரியாவில் 1962ஆம் ஆண்டு முதல் நெருக்கடி நிலை ஆட்சி நடைபெற்று வருகிறது. இது குடிமக்களுக்கான அரசியலமைப்பு பாதுகாவல்களை இடைநீக்கம் செய்துள்ளது. அஃபேஸ் அல்-அஸாத்தின் முப்பதாண்டுகள் ஆட்சிக்குப் பிறகு அவரது மகன் பஷர் அல்-அஸாத் கடந்த பத்தாண்டுகளாக ஆண்டு வருகிறார்.
மார்ச் 18, 19 நாட்களில் நிகழ்ந்த போராட்டங்கள் பல பத்தாண்டுகளில் நடந்தேறியதில்லை எனவும் சிரியாவின் அரசு போராடும் மக்களுக்கு எதிராக வன்முறையால் பதிலடி கொடுத்திருக்கிறார்கள் என்றும் ஊடகச் செய்திகள் கூறின. இந்த வன்முறையை ஐக்கிய நாடுகள் செயலாளர்-நாயகம் பான் கி மூன் "ஏற்றுக்கொள்ள முடியாதது" என்று கூறினார்.
உயிரிழப்புகள்
20 ஆகஸ்ட் 2014 அன்றைய ஐக்கிய நாடுகள் அவையின் ஆய்வின்படி, 1,91,369 பேர் உயிரிழந்துள்ளனர்.
சிரியா அகதிகள்
சிரியா உள்நாட்டுப் போரில், 2012 முதல் 2017 முடிய சிரிய மக்களை இசுலாமிய அரசு பயங்கரவாதிகள் மற்றும் பிற இசுலாமிய பயங்கரவாத அமைப்புகள் தாக்கிக் கொன்றதாலும், சிரியர்களின் வழிபாட்டுத் தலங்கள் அழிக்கப்பட்டதாலும், சிரிய மக்கள் சிரியாவை விட்டு  அகதிகளாக வெளியேறினர்.
2018 ஆம் ஆண்டு போர்
இந்த உள்நாட்டுப் போரானது மீண்டும் 2018 ஆம் ஆண்டு ஆரம்பம் ஆனது. சிரியாவில் தலைநகர் டமாஸ்கஸ் அருகே, கிளர்ச்சியாளர்கள் கட்டுப்பாட்டில் உள்ள கிழக்கு கூட்டா பகுதி மீது ரஷியாவால் ஆதரிக்கப்படும் சிரியா அரசுப் படைகள் பெப்ரவரி 18, 2018 ஆம் நாள் முதல் தொடர் வான்வழித் தாக்குதல்களை நடத்தி வருகின்றனர். இந்த தாக்குதலில் 500க்கும் மேற்பட்டோர் கொல்லப்பட்டுள்ளனர்.
கொல்லப்பட்டவர்களில் 121 பேர் குழந்தைகள் என பிரிட்டனை தலைமையகமாக கொண்டு இயங்குகின்ற கண்காணிப்பு குழுவான "சிரியன் அப்சர்வேட்டிரி ஃபார் ஹூமன் ரைட்ஸ்" அமைப்பு கூறியுள்ளது.
வெளியிணைப்புகள்
பகுப்பு:2010களின் உள்நாட்டுப் போர்கள் பகுப்பு:சிரியா
அல்பி மோர்க்கல்
ஜோனஸ் ஆல்பர்டஸ் அல்பி மோர்க்கல் (Johannes Albertus Morkel பிறப்பு: சூன் 10, 1981) தென்னாப்பிரிக்க அணியின் துடுப்பாட்டக்காரர் ஆவார். பலமுனை துடுப்பாட்ட வல்லுனரான இவர் இடதுகை மட்டையாளரான இவர் வலது கை மித விரைவு வீச்சாளர் ஆவார். இவர் தென்னாப்பிரிக்க அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளிலும் விளையாடியுள்ளார். இவர் ஆறு ஓட்டங்களை அடிக்கும் திறனால் லான்ஸ் க்லூஸ்னருடன் ஒப்பிடப்படுகிறார். இவருக்கு மோர்னி மோர்க்கல் எனும் சகோதரர் உள்ளார். அவரும் தென்னாபிரிக்கத் துடுப்பாட்ட அணிக்காக விளையாடி வருகிறார். மேலும் இவர்களின் தந்தையும் தென்னாபிரிக்க மாநில துடுப்பாட்டப் போட்டிகளில் விளையாடியுள்ளார்.
முதல் தரத் துடுப்பாட்டப் போட்டிகளில் இவர் சிறப்பாக விளையாடினார். இவரின் மட்டையாளர் சராசரி 44.0 ஆகவும் பந்துவீச்சு சராசரி 29.0 ஆகவும் உள்ளது.
சர்வதேச போட்டிகள்
இவர் நியூசிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டிகளில் அறிமுகமானார். இவரின் முதல் போட்டியில் 48 ஓட்டங்கள் விட்டுக் கொடுத்து 2 இலக்குகளைக் கைப்பற்றினார். பின் சிம்பாப்வே துடுப்பாட்ட அணிக்கு எதிரான போட்டியில் 5 இலக்குகளைக் கைப்பற்றினார். 2007 ஆம் ஆண்டில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இவரின் சகோதரரான மோர்னி மோர்க்கலுடன் இணைந்து துவக்க ஓவர்களை வீசினர். இதன்மூலம் துவக்க ஓவர்களை வீசிய முதல் சகோதரர்கள் எனும் சாதனையைப் படைத்தனர்.
இந்தியன் பிரீமியர் லீக்
இந்தியன் பிரீமியர் லீக் தொடரின் முதல் வருடத்தில் இவர் சென்னை சூப்பர் கிங்ஸ் அணிக்காக விளையாடினார். அந்தத் தொடரில் இவர் சகலத் துறையராக அணியின் வெற்றிகளுக்கு முக்கிய பங்காற்றினார்.
ஏப்ரல் 12, 2012 ஆம் ஆண்டில் பெங்களூர் ராயல் சேலஞ்சர்ஸ் அணிக்கு எதிரான போட்டியில் 206 ஓட்டங்கள் சென்னை சூப்பர் கிங்ஸ் அனிக்கு இலக்காக நிர்ணயிக்கப்பட்டது. பின் விராட் கோலி வீசிய ஓவரில் 28 ஓட்டங்கள் எடுத்து அணியின் வெற்றிக்கு உதவினார். 2014 இந்தியன் பிரீமியர் லீக் போட்டித் தொடரில் பெங்களூர் ராயல் சேலஞ்சர்ஸ் அணி நிர்வாகம் இவரை 2,40,00,000 இந்திய ரூபாய் மதிப்பில் ஏலத்தில் எடுத்தது. பின் 2015 இந்தியன் பிரீமியர் லீக் தொடரில் டெல்லி டேர்டெவில்ஸ் அனி நிர்வாகம் 30,00,000 இந்திய ரூபாய் மதிப்பில் இவரை ஏலத்தில் எடுத்தது. ஏப்ரல் 9, 2015 இல் சென்னை சூப்பர் கிங்ஸ் அணிக்கு எதிரான போட்டியில் 55 பந்துகளில் 73 ஓட்டங்கள் எடுத்தார். இதில் 8 நான்குகளும், 1 ஆறுகளும் அடங்கும். இறுதியில் சென்னை அணி 1 ஒட்டம் வித்தியாசத்தில் வெற்றி பெற்றது. 2016 இந்தியன் பிரீமியர் லீக் போட்டியில் ரைசிங் புனே சூப்பர்ஜியான்ட்சு அணிக்காக விளையாடினார்.
வெளி இணைப்புகள்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:டர்ஹாம் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
சாந்தனு மொய்த்ரா
சாந்தனு மொய்த்ரா (Shantanu Moitra) என்பவர் 1968 சனவரி 22 அன்று பிறந்த இந்தி திரையுலகில் பாடல்களை இயற்றிய ஒரு இந்திய பின்னணி இசை இயக்குனராவார். பரினிதா (2005), கசாரோன் குவைசெய்ன் அய்சி (2005), இலகே ரகோ முன்னாபாய் (2006) மற்றும் 3 இடியட்ஸ் (2009) ஆகிய படங்களில் இசையமைத்ததற்காக நன்கு அறியபட்டவராவார். சுபா முட்கல் பாடிய மான் கே மஞ்சீரே மற்றும் அபே கே சாவன் போன்ற சொந்த இசைத் தொகுப்புகளையும் இவர் கொண்டுள்ளார். 2014 ஆம் ஆண்டில், நா பங்காரு தல்லி என்றத் திரைப்படத்திற்கான சிறந்த இசை இயக்கத்திற்கான (பின்னணி இசை) தேசிய திரைப்பட விருதைப் பெற்றார்.
ஆரம்பகால வாழ்க்கை மற்றும் கல்வி
சாந்தனு உத்தரப் பிரதேசத்திலுள்ள, இலக்னோவில் பிறந்தார். அங்கு இவரது தந்தை ஒரு பெங்காலி இசைக் குடும்பத்திலிருந்து வந்தவர். இவர் தனது குடும்பத்தினருடன் டெல்லிக்குச் சென்றபோது மிகவும் சிறுவயதாக இருந்தார். ஆரம்பத்தில் இவர் மேற்கு டெல்லியில் உள்ள படேல் நகரில் வசித்து வந்தார். பூசா சாலையில் உள்ள ஸ்பிரிங்டேல்ஸ் பள்ளியில் படித்தார். அங்கு, இவர் ஒரு இசைக்குழுவின் தலைவராகவும், பாடகராகவும் இருந்தார் 1982 ஆம் ஆண்டில், இவரது இசைக்குழு பள்ளியின் முதல் ராக் நிகழ்ச்சியை நடத்தியது. "தில்லியிலுள்ள ஸ்பிரிங்டேல்ஸ் பள்ளி வழக்கமாக இசைக்காக மட்டும் விருதுகளை வழங்கவில்லை. இசையில் நான் செய்த பங்களிப்புக்காக பள்ளியில் ஒரு விருதைப் பெறுவது இன்னும் சிறப்பாக இருந்தது. நான் இப்போது திரும்பிப் பார்க்கும்போது, அந்த விருது எனக்கு மிகுந்த நம்பிக்கையைத் தந்தது என்று நான் நினைக்கிறேன், "என்று அவர் கூறுகிறார்.
டெல்லி பல்கலைக்கழகத்தின் கல்காஜி தேஷ்பந்து கல்லூரியில் படித்த இவர் பொருளாதாரத்தில் பட்டம் பெற்றுள்ளார்.
தொழில்
மொய்த்ரா ஒரு விளம்பர நிறுவனத்தில் வாடிக்கையாளர் சேவை அதிகாரியாக தனது வாழ்க்கையைத் தொடங்கினார். அந்த நேரத்தில் இவருக்கு இசை ஒரு பொழுதுபோக்காக இருந்தது. தற்செயலாக விளம்பரங்களுக்கு இசையமைக்கத் தொடங்கினார். நிறுவனத்தின் தலைவரான பிரதீப் சர்க்கார் கடைசி நிமிடத்தில் ஒரு விளம்பர ஜிங்கிள்சை இசையமைக்கும்படி கேட்டார். சில்லு பொருளான "அங்கிள் சிப்சு"க்கு "போல் மேரே லிப்ஸ். ஐ லவு அங்கிள் சிப்சை விரும்புகிறேன்" என்பது ஜிங்கிள். இது உடனடி வெற்றியாக மாறியது. பின்னர் இவர் பிரதீப் சர்க்காருக்காக பல ஜிங்கிள்ஸ் மற்றும் பல விளம்பர பிராண்டுகளை இயற்றினார்.
இது இண்டிபாப் இசைத் ஹொகுப்புகளுக்கு ளுக்கு இசையமைக்க வழிவகுத்தது. அவை அப்கே சாவன், மான் கே மஞ்சீரே: திருப்புமுனைகளுக்கான பெண்கள் கனவுகளின் இசைத் தொகுப்பு மற்றும் சுபா முட்கலுக்கான சப்னா தேகா ஹை மைனே (2003) ஆகியவை.
வெளி இணைப்புகள்
பகுப்பு:பிலிம்பேர் விருதுகள் வென்றவர்கள் பகுப்பு:இந்தியத் திரைப்பட இசையமைப்பாளர்கள் பகுப்பு:வங்காள மக்கள் பகுப்பு:வாழும் நபர்கள் பகுப்பு:1968 பிறப்புகள்
வைகறை பூக்கள்
வைகறை பூக்கள் (Vaikarai Pookkal) என்பது 1996 ஆம் ஆண்டு வெளியான இந்திய தமிழ் காதல் நாடக திரைப்படம் ஆகும். இ. மு. வெற்றிவேலன் இயக்கிய இப்படத்தில் ராஜா, ராஜஸ்ரீ, பொன்வண்ணன், புதுமுகம் அன்னம் ஆகியோர் முக்கிய வேடங்களில் நடித்துள்ளனர். சண்முகசுந்தரம், சாமிகண்ணு, ஏ. கே. வீரசாமி, கரண், தாரினி ஆகியோர் துணை வேடங்களில் நடித்துள்ளனர். இந்த படத்திற்கு தேவேந்திரன் இசை அமைத்தார். 1996 திசம்பர் 30 அன்று இப்படம் வெளியானது.
கதை
பல ஆண்டுகளுக்கு முன்பு, ராசராசன்பட்டி கிராமத்தில், ஏழைக் குடும்பத்தைச் சேர்ந்த நல்லதம்பி (பொன்வண்ணன்) பணக்கார குடும்பத்தைச் சேர்ந்த மாரி (தாரினி) என்பவரை காதலித்தார். கிராமத் தலைவரான அவளது சகோதரர் வெள்ளைச்சாமி கௌண்டர் ( சண்முகசுந்தரம் ) அவர்களின் காதலுக்கு எதிராக நிற்கிறார். ஏழையாக உள்ள நல்லதம்பியை அவமானப்படுத்துகிறார். அதன்பிறகு, நல்லதம்பி ஒரு தாழ்த்தப்பட்ட பெண்ணை மணக்கிறார், சாதி முறையை கண்டிப்பாக பின்பற்றிய வெள்ளைச்சாமி கவுண்டர் அவர்களை தங்கள் கிராமத்திற்கு வெளியேற்றுகிறார். பின்னர் அவரது மனைவி (வரலட்சுமி) பிரசவத்தின்போது இறந்துவிடுகிறாள்.
தற்போது வரை, நல்லதம்பியின் மகன் சூரி (பொன்வண்ணன்) கொல்லி மலையில் சந்தன மரக் கடத்தல் தொழிலில் ஈடுபடுபவனாக உள்ளான். தெய்வானை ( ராஜஸ்ரீ ), தமயந்தி (அன்னம்) ஆகிய சகோதரிகள் வெள்ளைச்சாமியின் உறவினர்களாவர். சூரி தனது குழந்தை பருவ காதலியான தமயந்தியைக் காதலிக்கிறான். அதேசமயம் தெய்வானை கிராம மருத்துவரான ராஜாவும் ( ராஜா ) ஒருவருக்கொருவர் காதலிக்கிறார்கள். இதற்கிடையில், நகரத்தில் படித்த வெள்ளைச்சாமி கௌண்டரின் மகன் சங்கர் ( கரண் ) தனது சொந்த கிராமத்திற்குத்துக்கு வருகிறான். அப்போது அவன் மனநலம் பாதிக்கப்பட்ட கிராமப் பெண்ணை பாலியல் பலாத்காரம் செய்கிறான்.
ராஜாவும், தெய்வானையும் இறுதியில் வெள்ளைச்சாமி கௌண்டரிடம் தங்கள் காதல் விவகாரத்தை சொல்லுகிறார்கள். ராஜாவின் சாதியைப் பற்றி அவர் கேட்கும்போது, ராஜா அவரிடம் அதை சொல்ல மறுக்கிறான். எனவே, வெள்ளைச்சாமி கவுண்டர் அவர்களின் திருமணத்துக்கு மறுப்பு சொல்கிறார். பல பெண்களை ஏமாற்றி திருமணம் செய்தவன் (ராஜ்காந்த்) தெய்வானையை திருமணம் செய்து கொள்கிறான். திருமணத்திற்குப் பிறகு மணமகன் கைது செய்யப்படுகிறான். இந்த மோசடிக்கு பின்னால் சங்கர் இருக்கிறான். இப்போது அவன் அவளது சகோதரி தமயந்தியை திருமணம் செய்ய விரும்புகிறான். அதன்பிறகு, வெள்ளைச்சாமி கௌண்டர் மனநலம் பாதிக்கப்பட்ட பெண்ணை பாலியல் பலாத்காரம் செய்தத தனது மகன் சங்கரை ஏற்க மறுத்து, அவனால் பாதிக்கப்பட்டவளை கவனித்துக் கொள்ள முடிவு செய்கிறார். சாதிப்பற்றோடு இருப்பது முட்டாள்தனம் என்பதை வெள்ளைச்சாமி இறுதியாக புரிந்துகொள்கிறார். ராஜாவும் தெய்வானையும் மீண்டும் காதலிப்பதும், சூரியின் உண்மையான காதலை தமயந்தி ஏற்றுக்கொள்வதுடன படம் முடிகிறது.
இசை
திரைபபடத்தின் பின்னணி இசை மற்றும் பாடல் இசையை இசையமைப்பாளர் தேவேந்திரன் மேற்கொண்டார். 1996 இல் வெளியிடப்பட்ட இசைப்பதிவு 6 பாடல்கள் இருந்தன.
குறிப்புகள்
பகுப்பு:இந்தியத் தமிழ்த் திரைப்படங்கள் பகுப்பு:1996 தமிழ்த் திரைப்படங்கள்
இந்தியக் கடலோரக் காவல்படை
இந்திய கடலோர காவல்படை என்பது இந்திய ஆயுதப் படையின் துணைப்பிரிவாகும். இந்தியாவின் கடல் வளங்களைப் பாதுகாக்கும் பொருட்டு இது உருவாக்கப்பட்டது. இது துணை இராணுவப்பிரிவுகளை ஒத்ததாகும். ஆனால் அவற்றைப்போல் அல்லாமல் கடலோரக் காவல்படை பாதுகாப்பு அமைச்சகத்தின் கீழ் செயற்படும் அமைப்பாகும். ஆகத்து 18, 1978ல் கடலோரக் காவல் சட்டப் பிரிவு மூலம் தனி அமைப்பாக உருவாக்கப்பட்டது. இதன் பணி கடல் வளங்களைப் பாதுகாப்பது, கப்பல்களைப் பாதுகாப்பது, கடல் வழிக் குடியேற்றத்தைக் கண்காணிப்பது, கடல்வழி போதைப்பொருட்கள் இந்தியாவிற்குள் வராமல் தடுப்பது ஆகியனவாகும். கடலோரக் காவல்படையானது இந்தியக் கடற்படை, மீன் வளத்துறை, வருவாய் மற்றும் குடியேற்றத்துறை, காவல்துறை போன்றவற்றுடன் ஒத்துழைத்து தன் பணியைச் செய்கிறது. இதன் தலைவர் கடற்படையின் வைசு-அட்மிரல் தரத்தில் இருப்பவராவார்.
வரலாறு
இந்தியாவின் படை சாராத கடல்வளங்களைப் பாதுகாக்கக் கடலோரப் காவல்படையை உருவாக்க வேண்டுமென இந்தியக் கடற்படை முன்மொழிந்தது. 1960ம் ஆண்டுகளில் கடல் வழியே பல கடத்தல் பொருட்கள் இந்தியாவுக்கு அதிகளவில் வந்தன, இவை உள்நாட்டு பொருளாதாரத்தைப் பாதிக்கும் என சுங்கத்துறை அஞ்சியது. இவற்றைத் தடுக்க சுங்கத்துறை கடற்படையின் உதவியை அடிக்கடி நாடியது. கடல் பகுதிகளில் ரோந்து சுற்றி கடத்தல் படகுகளை வழிமறிக்க வேண்டியது. 1971ம் ஆண்டு இந்த சிக்கலைப் பற்றி ஆராய நாக் சவுத்திரி ஆணையம் உருவாக்கப்பட்டது, இதில் கடற்படையும் வான்படையும் பங்குபெற்றன.
1971ல் இந்த ஆணையம் இந்தியாவின் நீண்ட கடற்கரையை ரோந்து சுற்றி தொடர்ந்து கண்காணிக்க வேண்டும் என்றும் மீன் பிடி படகுகளைப் பதிவு செய்யவேண்டும் என்றும் சட்ட விரோதப் படகுகளை வழிமறிக்க அனைத்து வசதிகளையும் உடைய படை அணியை உருவாக்க வேண்டும் என்றும் பரிந்துரைத்தது. மேலும் கருவிகளின் தன்மை, அவற்றின் எண்ணிக்கை, உட்கட்டமைப்பு, பணி செய்ய தேவையான ஆட்கள் போன்றவற்றைப் பரிந்துரைத்தது.
1973ல் இந்தியா புதிய படையணிக்குக் கருவிகளை கொள்வன செய்யும் திட்டத்தைத் தொடங்கியது. இந்தியக் கடற்படையில் இருந்து ஆட்களைத் தற்காலிக அடிப்படையில் பெற்றது. தன் ஆட்கள் முதன்மைப் பணியை விட்டு விலகி வேலை செய்வதனால் தன் நோக்கம் பாதிப்படையும் என்று கடற்படை கருதியது. இதைத் தொடர்ந்து கடற்படை தலைமை அதிகாரி பாதுகாப்புத் துறை செயலருக்குக் கடிதம் எழுதினார். அதைப் பெற்றுக்கொண்ட பாதுகாப்புத் துறைச் செயலர் அமைச்சரவைச் செயலருக்கு ஆகத்து 31, 1974 ல் கடிதம் எழுதி கடலோரக் காவல்படை அவசியம் என வலியுறுத்தினார்.
1974 செப்டம்பர் மாதம் ருசுடமஜி ஆணையம் அமைக்கப்பட்டது. இது பாதுகாப்பு மற்றும் சட்டத்தை நடைமுறைபடுத்துவதில் கடற்படை மற்றும் காவல் துறைகளின் செயல்பாடுகளில் உள்ள ஓட்டைகளை ஆராய்ந்தது. பாம்பே ஹை யில் கண்டுபிடிக்கப்பட்ட எண்ணெய் வளம் காரணமாக கடல்சார்ந்த சட்ட நடைமுறைபடுத்துதல் மற்றும் பாதுகாப்புத் தொடர்பாக பணியாற்றும் தனி அமைப்பு உருவாவதன் அவசியம் அதிகரித்தது. இந்த ஆணையம் தன் பரிந்துரையாகக் கடலோரக் காவல் படை பாதுகாப்புத் துறையின் கீழ் உருவாக்கப்படவேண்டும் என்று 1975 சூலை தெரிவித்தது. ஆனால் அமைச்சரவைச் செயலாளர் உள்துறையின் கீழ் கடலோரக் காவல்படை உருவாக்கப்படவேண்டும் என பரிந்துரைத்தார். அதை அப்போதைய பிரதமர் இந்திரா காந்தி மறுத்து பாதுகாப்புத் துறையின் கீழ் உருவாக்கப்படும் என அறிவித்தார்.
1977 பிப்ரவரி 1, அன்று கடலோரக் காவல்படை, கடற்படையிடம் இருந்து பெறப்பட்ட 5 ரோந்துப் படகுகள் மற்றும் 2 பீரங்கிப் படை கப்பல் வரிசைகளைக் கொண்டு செயல்படத் தொடங்கியது. ஆகத்து 18, 1978ல் இதன் பணிகளை வரையறை செய்து கடலோரக் காவல் படை சட்டம் நாடாளுமன்றத்தில் நிறைவேறியது. அடுத்த நாளில் இருந்து இப்படைப்பிரிவு முறையாக நடைமுறைக்கு வந்தது. கடற்படையின் துணை அட்மிரல் வி. எ. காமத் இதன் முதல் தலைவராக இருந்தார்.
பொதுப்பணி பிரிவு அலுவலர்கள்
கடலில் கப்பல்கள் செல்லும் போது அவற்றைக் கட்டளையிட்டு வழிநடத்துபவர்கள் இப்பிரிவு அலுவலகர்கள் ஆவர். கப்பலில் உள்ள பல வகையான ஆயுதங்களையும் உணரிகள் போன்ற கருவிகளையும் கையாள்வது இவர்கள் பொறுப்பில் உள்ளதாகும். கப்பலின் பாதுகாப்பு, கப்பல் ஊழியர்களின் பாதுகாப்பு, போர் மற்றும் அமைதிக் காலங்களில் கப்பலைச் செலுத்தும் செலுத்தும் பொறுப்பு போன்றவை இவர்களைச் சார்ந்ததாகும்.
வானூர்தி செலுத்தி / மாலுமி
கடலோரக் காவல்படை கடற்கரையோரமாக உள்ள வான்தளங்களில் இருந்து வானூர்திகளை இயக்கி கடல்பகுதியின் சிறப்பு பொருளாதார மண்டலத்தைக் கண்காணிக்கிறது. உலங்கு வானூர்திகளைக் கரையோர ரோந்து பணிக்கும், கண்காணிப்பிற்கும், தேடுதல் பணிக்கும் பயன்படுத்துகிறது. இந்த வானூர்திகளைக் கடலில் இயக்குவது சற்றுக் கடினமான செயலாகும். இதற்குச் சிறப்பு திறன் உள்ள ஆட்கள் தேவை. சிறப்புப் பயிற்சி பெற்ற இப்பிரிவு அலுவலகர்கள் இவ்வகையான பணிகளில் ஈடுபடுவார்கள்.
தொழில்நுட்ப பிரிவு அலுவலர்கள்
தற்போதய நவீன கப்பல்களும் வானூர்திகளும் சிறந்த தொழில்நுட்பங்களையும் எந்திரங்களையும் கொண்டுள்ளன. அவற்றை பராமரிப்பதும் தயார்நிலையில் வைத்திருப்பதும் முதன்மையாகும். இப்பிரிவு அலுவர்கள் இவற்றை கவனித்துகொள்வார்கள்.
அமைப்பு
கடலோரக் காவல் படை 4 மண்டலங்களாகப் பிரிக்கப்பட்டுள்ளது. மேற்கு மண்டலத்தின் தலைமையிடம் மும்பையிலும், கிழக்கு மண்டலத்தின் தலைமையிடம் சென்னையிலும், அந்தமான் & நிக்கோபர் மண்டலத்தின் தலைமையிடம் போர்ட் பிளேரிலும் மற்றும் வட மேற்கு மண்டலத்தின் தலைமையிடம் காந்திநகரிலும் அமைத்துள்ளது. மொத்தம் 5440 பேர் இதில் பணிபுரிகின்றனர். தற்போதைய தலைவரின் பெயர் துணை அட்மிரல் அனில் சோப்ரா. கடலோரக் காவல்படை மொத்தம் 29 கடலோரக்காவல் நிலையங்களையும், 2 வான் தளங்களையும் (தமன் & சென்னை), கோவா, கொல்கத்தா, போர்ட் பிளேர் போன்றவற்றில் வான் வளாகங்களையும் கொண்டுள்ளது.
கப்பல்கள் மற்றும் வானூர்திகள்
கடலோரக் காவல் படைக்குச் சொந்தமான கப்பல்களில் Indian Coast Guard Ship (ICGS) என்று எழுதப்பட்டிருக்கும்.
இதில் 86 கப்பல்கள் தற்போது பணியில் ஈடுபடுத்தப்பட்டுள்ளன. இதில் கரையோர ரோந்துப் படகுகள் 13, இடைமறிக்கும் படகுகள் 12, வேக ரோந்துப் படகுகள் 11, ஆழ்கடல் ரோந்துப் படகுகள் 11, மாசு கட்டுப்பட்டுக் கப்பல் 1, நவீன ஆழ்கடல் ரோந்துப் படகுகள் 7 ஆகியவை அவற்றில் சிலவாகும். மேலும் 80 படகுகளை வாங்க கொள்முதல் ஆணை பிறப்பித்துள்ளார்கள். அவற்றில் பல கட்டுமான நிலையில் உள்ளன. இடைமறிக்கும் படகுகள் 36, வேக ரோந்துப் படகுகள் 20 ஆகியவை அவற்றில் சிலவாகும்.
டோர்னியர் டு 228 வகை வானூர்திகள் 20 தற்போது பயன்பாட்டில் உள்ளன. 18 கட்டப்பட்டுக்கொண்டுள்ளன. இவ்வகை வானூர்திகள் போக்குவரத்து, ரோந்து, தேடுதல் & மீட்பு போன்ற பணிகளுக்குப் பயன்படுகிறது. பல்பயன் உலங்கு வானூர்திகள் 21 பயன்பாட்டில் உள்ளன. தாக்குதல் உலங்கு வானூர்திகள் 5 பயன்பாட்டில் உள்ளன.
பற்றாக்குறையும் பிரச்சனைகளும்
இவர்கள் கடலின் மீன் வளத்தைப் பாதுகாப்பது, மீனவர்கள் எல்லை தாண்டாமல் தடுப்பது, கடலின் சுற்றுச்சூழல் பாதுகாப்பு என்று பல பணிகளில் ஈடுபடுகின்றனர்.
வெளி இணைப்புகள்
பகுப்பு:இந்திய படைத்துறை பகுப்பு:இந்தியக் கடற்படை
பாயிண்ட் பிளசண்டு பீச், நியூ செர்சி
பாயிண்ட் பிளசண்டு பீச் (Point Pleasant Beach) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் ஓசன் கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
சுகோனிகோலா
சுகோனிகோலா (Schoenicola) என்பது தொல்லுலக உலக பாடும் பறவை குடும்பமான லோகசுடெலிடேவினைச் சார்ந்த பறவைப் பேரினமாகும். தீபகற்ப இந்தியாவில் இரண்டு சிற்றினங்கள் காணப்படுகின்றன. இந்தப் பேரினம் மெகலூரினே என்ற துணைக் குடும்பத்தில் வைக்கப்பட்டுள்ளது.
பாயிண்ட் பிளசண்டு பீச், நியூ செர்சி
பரப்பளவு
2010இன் மதிப்பீட்டின் அடிப்படையில் இது 1.74 சதுர கிலோ மீற்றர் பரப்பளவைக் கொண்டுள்ளது. இதில் 1.43 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.32 சதுர கிலோ மீற்றர் பிரதேசம் நீரினால் சூழப்பட்டுள்ளது.
சுகோனிகோலா
2018ஆம் ஆண்டு நடைபெற்ற ஆய்வின் மூலம் ஆப்பிரிக்கச் சிற்றினமான பிரேவிரொசுடரிசு சுகோனிகோலா பேரினத்தின் கீழ் வைக்கப்பட்டிருந்தது. மேலும் இந்தியச் சிற்றினமான ''சு. பிளாடியூரசு'' இந்தியச் சிற்றினமான கருமீசை புல்கதிர்குருவியுடன் நெருக்கமில்லாதது கண்டறியப்பட்டது. கருமீசை புல் கதிர் குருவி கீடோர்னிசு இசுரையேட்டா எனக் கருதப்பட்டது. ஆப்பிரிக்க இனங்களான, விசிறி-வால் புல் பறவை, தற்பொழுது ஒற்றைச் சிற்றினப் பேரினமாக கேட்ரிகசில் வைக்கப்பட்டுள்ளது.
பாயிண்ட் பிளசண்டு பீச், நியூ செர்சி
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4665 ஆகும். பாயிண்ட் பிளசண்டு பீச் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 3270.1 குடிமக்கள் ஆகும்.
சுகோனிகோலா
சுகோனிகோலா பேரினமானது தற்போது பின்வரும் சிற்றினங்களைக் கொண்டுள்ளது:
மேற்கோள்கள்
பகுப்பு:பறவைப் பேரினங்கள்
வெங்கோடு ஊராட்சி, திருவண்ணாமலை
வெங்கோடு ஊராட்சி (Venkodu Gram Panchayat), தமிழ்நாட்டின் திருவண்ணாமலை மாவட்டத்தில் உள்ள அனக்காவூர் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1401 ஆகும். இவர்களில் பெண்கள் 700 பேரும் ஆண்கள் 701 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
பஞ்சாபி சந்து அல்வா கராச்சிவாலா
thumb| [[பாம்பே அல்வா (சோள மாவு அல்வா)]] பஞ்சாபி சந்து அல்வா கராச்சிவாலா என்பது மகாராட்டிர மாநிலம் மும்பை மாநகராட்சியில் உள்ள ஒரு அல்வா கடை ஆகும். முதன் முதலில் 1896 ஆம் ஆண்டு பாக்கித்தான் நாட்டின் கராச்சி நகரத்தில் பஞ்சாபி காத்ரியைச் சேர்ந்த சந்துலால் பாக்லால் என்பவரால் நிறுவப்பட்டது.
இந்தியப் பிரிவினைக்குப் பிறகு இக்கடையின் உரிமையாளர்கள் மும்பை நகரத்திற்கு சென்றனர். பாம்பே அல்வா என்றும் அழைக்கப்படும் இந்த கராச்சி அல்வா, கராச்சி பகுதியில் இருந்து இடம்பெயர்ந்த அல்வாய்களில் பிரபலப்படுத்தப்பட்டது.
பல தயாரிப்புகள் பாரம்பரியமாக இருந்தாலும், எப்போதாவது புதிய இனிப்புகளை உருவாக்குவதில் பெயர்பெற்றது இக்கடை ஆகும்.
அகதிகளுக்கு உணவளித்தல்
பாக்கித்தானுக்கான முதல் உயர் ஆணையர் சிறீபிரகாசா, பிரிவினையின் போது 1947 ஆம் ஆண்டு கராச்சியில் அகதிகளுக்கு உணவளிப்பதில் பிரச்சினையை எதிர்கொண்டபோது கட்டணத்தை எடுக்க மறுத்த சந்து அல்வாயிடமிருந்து உணவுப் பொருட்களைப் பெற முடிந்தது என்ற சம்பவத்தையும் நினைவு கூர்ந்தார்.
வெளி இணைப்புகள்
Chandni Chowk பகுப்பு:மும்பை பண்பாடு
சபாஷ் மீனா
சபாஷ் மீனா 1958 ஆம் ஆண்டு வெளிவந்த தமிழ்த் திரைப்படமாகும். பி. ஆர். பந்துலு இயக்கத்தில் வெளிவந்த இத்திரைப்படத்தில் சிவாஜி கணேசன், எஸ். வி. ரங்கராவ் மற்றும் பலரும் நடித்திருந்தனர்.
சேர்த்தலை வட்டம்
கேரளத்தின் ஆலப்புழை மாவட்டத்தில் ஆறு வட்டங்களில் சேர்த்தலை வட்டமும் ஒன்று. இதன் தலைமையகம் சேர்த்தலையில் உள்ளது. அம்பலப்புழை, செங்கன்னூர்,  கார்த்திகப்பள்ளி,  குட்டநாடு,  மாவேலிக்கரை ஆகியவை பிற வட்டங்கள். இந்த வட்டத்தில் 10 ஊராட்சிகள் உள்ளன.
ஊர்கள்
இந்த வட்டத்திற்கு உட்பட்ட ஊர்கள் கீழே தரப்பட்டுள்ளன.